Έναν διαγωνισμό-πρόκληση, **το Make It Bright 2021**, με βραβείο μια 6μηνη πρακτική στην *Japan Tobacco International,* στη Γενεύη, διοργανώνει η JTI, μια κορυφαία διεθνή εταιρεία προϊόντων καπνού και ατμίσματος, με παρουσία στην Ελλάδα από το 1980

Με πρωτοβουλία της Αντιπρύτανη Έρευνας και Δια βίου Εκπαίδευσης του Δημοκριτείου Πανεπιστημίου Θράκης, Καθηγήτριας Μαρίας Μιχαλοπούλου, η Δομή Απασχόλησης και Σταδιοδρομίας του ΔΠΘ διοργανώνει ενημερωτική εκδήλωση για τους φοιτητές του Ιδρύματος, μέσω της πλατφόρμας ZOOM προκειμένου να πραγματοποιηθεί η παρουσίαση του προγράμματος από εκπρόσωπο της JTI **την Τρίτη 18 Μαΐου 2021 στις 19:30 .**

Οι συμμετέχοντες θα έχουν την δυνατότητα να θέσουν τις ερωτήσεις τους στον/στην εκπρόσωπο της εταιρείας.

Ο διαγωνισμός *απευθύνεται* σε Φοιτητές – Φοιτήτριες ή/και Νέους/ες απόφοιτους ηλικίας μεταξύ 18-24 ετών, ανεξαρτήτως τομέα σπουδών που διαθέτουν υψηλό επίπεδο γνώσης της Αγγλικής γλώσσας και *στοχεύει* στην ανάδειξη πρωτότυπων ιδεών μέσα από την χρήση των Soft skills των συμμετεχόντων για όποιον από τους παρακάτω 4 τομείς επιλέξουν

* diversity & inclusion
* new ways of working
* innovation
* challenges

Η εγγραφή για τη συμμετοχή στον διαγωνισμό πραγματοποιείται στην πλατφόρμα του ΜΙΒ ([**www.makeitbright.com**](http://www.makeitbright.com)**) και η υποβολή της ιδέας να κατατίθεται έως την 31η Μαΐου 2021**

**Κύκλοι και Βραβεία του διαγωνισμού**

Ο *1ος κύκλος* του διαγωνισμού πραγματοποιείται στην Ελλάδα. Η ομάδα με την καλύτερη ιδέα που θα επιλεγεί τοπικά θα κερδίσει 4μηνη πρακτική, με ευέλικτο ωράριο και αποδοχές, στην JTI Hellas.

Στον *2ο κύκλο,* η νικήτρια αυτή ομάδα θα εκπροσωπήσει την Ελλάδα στον παγκόσμιο διαγωνισμό όπου θα συναγωνιστεί με ομάδες από 34 χώρες από όλο τον κόσμο.

Οι 3 ομάδες που θα επιλεγούν σε παγκόσμιο επίπεδο θα κερδίσουν:

**1Ο** 6μηνη πρακτική στην JTI Γενεύης με αποδοχές, 2.000 δολάρια ΗΠΑ για εκπαίδευση και ένα Mac Book

**2Ο** 1.500 δολάρια ΗΠΑ για εκπαίδευση και ένα iPAD

**3Ο** 1.000 δολάρια ΗΠΑ για εκπαίδευση και ένα Apple Watch

Περισσότερες πληροφορίες μπορείτε να βρείτε στο site του διαγωνισμού

<https://www.makeitbright.com/en>

**ΠΡΟΣΟΧΗ :**

Η εκδήλωση θα μαγνητοσκοπηθεί προκειμένου να προωθηθεί σε όλους τους φοιτητές των Τμημάτων για την καλύτερη ενημέρωσή τους.

Η συμμετοχή σε αυτή δηλώνει αυτόματα και την αποδοχή και συναίνεση για την μαγνητοσκόπηση της εκδήλωσης.

**Oi φοιτητές του Δημοκριτείου Πανεπιστημίου Θράκης θα ενημερωθούν για τον σύνδεσμο συμμετοχής τους στην εκδήλωση μέσω ηλεκτρονικού μηνύματος που θα λάβουν από την γραμματεία του Τμήματός τους .**